
IZRAKSTS
Nacionālais psihiskās veselības centrs, Valsts SIA 
Iepirkuma procedūras
[bookmark: _Hlk174183714]“Narkotisko medikamentu piegāde”
ID Nr. NPVC/2026/10
ZIŅOJUMS

Rīgā									      2026. gada 18. jūnijā

1. Pasūtītājs: Nacionālais psihiskās veselības centrs, Valsts SIA, vienotais reģ. Nr. 50003342481, Tvaika iela 2, Rīga, LV-1005.
2. Iepirkuma nosaukums un identifikācijas numurs: “Narkotisko medikamentu piegāde” ID Nr. NPVC/2026/10 (turpmāk – iepirkums).
3. Iepirkuma priekšmets: Narkotisko medikamentu piegāde, saskaņā ar nolikumā, t.sk. tā pielikumos, noteiktajām prasībām.
4. Piemērojamā iepirkuma procedūra: atklāts konkurss saskaņā ar Publisko iepirkumu likumu (turpmāk – PIL), Ministru kabineta 2017. gada 28. februāra noteikumos Nr. 107 “Iepirkuma procedūru un metu konkursu norises kārtība” un citos publisko iepirkumu regulējošajos normatīvajos aktos noteikto.
5. Iepirkuma komisijas sastāvs un tās izveidošanas pamatojums:
	Saskaņā ar pasūtītāja 13.04.2026. rīkojumu Nr.25.05.2-03/10 “Par iepirkuma komisijas izveidi iepirkumam "Narkotisko medikamentu piegāde", iepirkuma komisija (turpmāk – komisija) darbojas šādā sastāvā:

	Komisijas vadītāja:
	Daniela Veide, Iepirkumu daļas vadītāja

	Komisijas vadītājas vietniece/sekretāre:
	Laura Apenīte (iepriekš Laiviņa), Iepirkumu daļas iepirkumu speciāliste - juriste

	Komisijas locekle:
	Sanita Lauceniece, Iepirkumu un juritiskās nodaļas vadītāja

	Komisijas locekle:
	Rita Bobrova, Aptiekas vadītāja

	Komisijas locekle:
	Sarmīte Skaida, Atkarību ārstēšanas daļas virsārste



6. Iepirkuma dokumentācijas sagatavotāji: komisijas locekļi.
7. Iepriekšējais informatīvais paziņojums: 08.05.2026. https://eformsb.pvs.iub.gov.lv/show/c4a23b03-331d-46d0-96c1-f69b28dafe7b 
8. Paziņojums par apspriedi: 14.04.2026.   https://eformsb.pvs.iub.gov.lv/show/263dea51-c6a7-40d1-8dcb-c09e63bad1eb 
9. Paziņojums par līgumu publicēts Iepirkumu uzraudzības biroja tīmekļvietnē internetā: 13.05.2026.  https://eformsb.pvs.iub.gov.lv/show/8f242767-58bc-47d0-a425-1187696aee1c
10. Iepirkuma dokumentācija publicēta Elektronisko iepirkumu sistēmā (turpmāk – EIS) Pasūtītāja profilā (e-konkursu sistēmā): 13.05.2026. https://www.eis.gov.lv/EKEIS/Supplier/Procurement/172472  
11. Piedāvājumu iesniegšanas termiņš, kā arī pamatojums termiņa saīsinājumam, ja tāds veikts: 15.06.2026., plkst. 10:00.
12. Piedāvājumu atvēršanas datums, laiks un vieta: 15.06.2026., plkst. 14:00, EIS e-konkursu apakšsistēmā.
13. Pretendentu nosaukumi, kas iesnieguši piedāvājumus, kā arī piedāvātās cenas:
	Pretendents
	Iesniegšanas 
datums un laiks
	Tehniskā specifikācija/Tehn. - fin. piedāvjums

	"Tamro", SIA
	12.06.2026 plkst. 11:35
	8,95 EUR



14. Piedāvājumu izvērtēšanas kopsavilkums: 
Saskaņā ar nolikuma 7.1.2. punktu piedāvājumu vērtēšana notika šādā kārtībā: piedāvājuma noformējuma pārbaude, pretendenta atbilstības pārbaude atlases (kvalifikācijas) prasībām, tehniskā piedāvājuma izvērtēšana, finanšu piedāvājuma izvērtēšana, saimnieciski visizdevīgākā piedāvājuma noteikšana, pretendentu izslēgšanas nosacījumu pārbaude (tikai attiecībā uz pretendentu, kuram būtu piešķiramas līguma slēgšanas tiesības).
15. Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, un piedāvājuma izvēles pamatojums:
15.1. Saskaņā ar nolikuma 7.1.5. punktu par pretendentu, kuram būtu piešķiramas līguma slēgšanas tiesības, iepirkuma komisija atzīst to pretendentu, kura piedāvājums būs atbilstošs visām nolikumā izvirzītajām prasībām un kura iesniegtais piedāvājums būs ar zemāko piedāvāto vienas vienības cenu.
15.2. Līguma slēgšanas tiesības piešķirtas pretendentam SIA “Tamro” atbilstoši tā piedāvājumam un iepirkuma dokumentācijas nosacījumiem, par plānoto kopējo summu 160 000,00 EUR (viens simts sešdesmit tūkstoši euro, 00 centi) bez PVN. 
16. Informācija par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi: nav attiecināms.
17. Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu: nav attiecināms.
18. Ja piedāvājumu iesniedzis tikai viens pretendents, pamatojums iepirkuma procedūras nepārtraukšanai: 
PIL 41. panta divpadsmitā daļa nosaka, ka pasūtītājs pieņem lēmumu pārtraukt iepirkuma procedūru, ja atklātā konkursā pieteikumu un piedāvājumu ir iesniedzis tikai viens kandidāts vai pretendents, izņemot gadījumus, kad pasūtītājs pirms iepirkuma procedūras izsludināšanas ir rīkojis šā likuma 18. panta 2.1 daļas prasībām atbilstošu apspriedi ar piegādātājiem. 
Ņemot vērā, ka 14.04.2026. IUB tīmekļa vietnē tika publicēts paziņojums par apspriedi un Elektronisko iepirkumu sistēmā iespējami detalizētas kvalifikācijas prasības un tehniskās specifikācija, kuras piegādātāji ir tiesīgi elektroniski komentēt vismaz 10 darbdienas pēc minētā paziņojuma un dokumentu publicēšanas, kā arī tika sagatavots apspriedes ziņojums, Komisija pieņēma lēmumu nepārtraukt iepirkumu.
19. Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru: nav attiecināms.
20. Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu: nav attiecināms.
21. Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas: nav attiecināms.
22. Konstatētie interešu konflikti un pasākumi, kas veikti to novēršanai: nav attiecināms.

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

IZRAKSTS PAREIZS
Nacionālais psihiskās veselības centrs, Valsts SIA
Iepirkumu daļas
Iepirkumu speciāliste-Juriste Laura Apenīte
2026. gada 25. jūnijā

